
На основу члана 2.13 став (1) тачка 3. Изборног закона БиХ (“Службени гласник Босне и Херцеговине”  бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16, 41/20,28/22,51/22, 67/22 и 24/24), а у вези са чланом 33. став (1) Правилника о поступку именовањa и разрјешењa  предсједника и чланова бирачких одбора у Босни и Херцеговини, број: 05-1-02-2-712-1/26 од 06.05.2026. године, Општинска изборна комисија Трново, расписујe

за избор кандидата за попуну резервне листе квалификованих лица за именовање чланова бирачких одбора/мобилног тима и њихових замјеника
I.          Објављује се Јавни оглас за избор кандидата за попуну резервне листе квалификованих лица за именовање чланова бирачких одбора/мобилног тима и њихових замјеника
II.   Услови за именовање:
Општи услови:
1.  Пријављени кандидат је особа с правом гласа.
2.  За члана бирачког одбора не може бити именовано лице (члан 2.3.Изборног закона БиХ):
1.  које се не може кандидовати у смислу одредби чланова 1.6, 1.7 и 1.7а  Изборног закона БиХ;
2.  које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);
3.  које је носилац изабраног мандата или је члан извршног органа власти, осим у случајевима предвиђеним чланом 2.12 став  (4) Изборног закона;
4.  које је актуелни кандидат или је било кандидат за изборе за било који ниво власти на посљедњим општим изборима или  посљедњим локалним изборима;  
5.  којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.
Посебни услови:
- да има пријављено пребивалиште у општини за коју се именује у бирачки одбор, у правилу  да је уписан у извод из Централног  бирачког списка  за бирачко мјесто за које се именује,
- да има најмање завршену средњу школу, односно III, IV или V степен стручне спреме,
- да му није изречена санкција Централне изборне комисије БиХ,
III.  Потребна документација:
1.  пријава на Јавни оглас (попуњен образац СГ-3),
IV.  Рок за подношење пријава
Рок за подношење пријава је двадесет (20) дана од дана објаве Јавног огласа на огласној табли Општине Трново и на интернет-страници Општине Трново.
V.   Орган за провођење поступка
Процедуру избора кандидата по Јавном огласу проводи Општинска изборна комисија Трново.
VI.  Остале информације
Образац пријаве кандидати могу преузети у сједишту Општинске изборне комисије Трново или на интернет- страници Општине.
Пријаву на јавни оглас кандидати достављају у затвореној коверти у сједиште изборне комисије са назнаком:
Општинска изборна комисија Трново
Трновског батаљона бр. 86, 71 220 Трново
„Пријава на јавни оглас за за попуну резервне листе квалификованих лица за именовање чланова бирачких одбора/мобилног тима и њихових замјеника - не отварати“.
Кандидати ће, ако изборна комисија затражи, доставити доказе о квалификацији и испуњавању услова из Јавног огласа.
Непотпуне и неблаговремене пријаве изборна комисија неће узети у разматрање.
                                                                                                ПРЕДСЈЕДНИК
Број : 01-03-31/26                                         ОПШТИНСКЕ ИЗБОРНЕ КОМИСИЈЕ ТРНОВО
Трново, 23.07.2026. године                 
                                                                                                                     Јелена Шиповац                                                                                                                                                                                                  
	

